CELEX: 62014TN0226
Language: bg
Date: 2014-04-15 00:00:00
Title: Дело T-226/14: Иск, предявен на 15 април 2014 г.  — Комисия/McCarron Poultry

7.7.2014   
            
            
               BG
            
            
               Официален вестник на Европейския съюз
            
            
               C 212/34
            
         Иск, предявен на 15 април 2014 г. — Комисия/McCarron Poultry
   (Дело T-226/14)
   2014/C 212/44
   Език на производството: английски
   
      Страни
   
   
      Ищец: Европейска комисия (представители: R. Van der Hout, lawyer, и L. Cappelletti и F. Moro)
   
      Ответник: McCarron Poultry Ltd (Killacorn Emyvale, Ирландия)
   
      Искания на ищеца
   
   Ищецът иска от Общия съд:
   
               —
            
            
               да осъди ответника да плати на Европейската комисия дължима сума в размер на 9 76  663,34 EUR, представляваща главница в размер на 9 00  662,25 EUR и мораторна лихва в размер на 76  001,09 EUR, при лихвен процент 2,50 % за периода от 01.12.2010 г. до 15.4.2014 г.;
            
         
               —
            
            
               да осъди ответника да заплати на Европейската комисия лихва в размер на 61,690 EUR дневно, считано от 16.4.2014 г. до датата, на която задължението бъде изплатено изцяло; и
            
         
               —
            
            
               да осъди ответника да заплати разноските в производството.
            
         
      Правни основания и основни доводи
   
   Настоящият иск е предявен съгласно член 272 ДФЕС и цели постановяване на решение от Общия съд, с което ответникът да се осъди да заплати на Европейската комисия главница в размер на 9 00  662,25 EUR, ведно с лихва, във връзка с договор № NNE5/1999/20229 за „Дейности на Общността в сферата на специфичните програми по ИТР и демонстрации по „Енергия, околна среда и устойчиво развитие — Част Б: Енергийна програма“.
   В подкрепа на иска си ищецът излага едно правно основание: Комисията твърди, че ответникът е нарушил договорните си задължения като не е възстановил на Комисията разликата между финансовото участие на Съюза, дължимо на ответника, и общата сума на вече получените от него финансови средства. Финансовото участие, дължимо в полза на ответника, е по-малко от общата платена от ищеца сума под формата на авансови и междинни плащания. Поради това Комисията твърди, че по силата на договора ответникът носи отговорност за дължимата сума.